TV-året 1979

TV-året 1979 er en oversikt over hendelser, program og fødte og avdøde TV-personligheter i året 1979.

TV-året i Norge

Hendelser i Norge 

 27. januar – Brødrene Dal dukker opp for første gang i programmet Halvsju.
Februar – Kringkastingsrådet snur og beslutter likevel at den amerikanske dramaserien Holocaust skal vises på NRK Fjernsynet. Året før hadde rådet bestemt at serien ikke skulle vises på norsk fjernsyn med den begrunnelse at serien hadde lav kunstnerisk verdi, og var spekulativ. Serien vises i Norge i april 1979. Tidligere har Holocaust har fått blandet mottakelse og har vakt sterke reaksjoner og debatt i landene den har blitt vist i.
 10. februar – Anita Skorgan vinner Melodi Grand Prix med låten «Oliver», komponert av henne selv og Philip Kruse. Sendingen er unik på flere måter, fordi artister og musikere stilte opp i hverdagsklær. NRK ønsket å fokusere på musikken og hadde derfor også fjernet alle dekorasjoner, pynt og publikum fra studio.
 24. februar – Spellemannprisen 1978 deles ut i Chateau Neuf i Oslo. Erik Bye tildeles juryens hederspris for sitt arbeid med norske folkeviser og Petter Dass-viser.
 27. oktober – TV-aksjonen Flyktning –79 samler inn rekordhøye 74 millioner kroner til Flyktningerådet.
Desember – Humorprogrammet Press diskuteres av Stortinget etter at programmet har gjort narr av autoriteter som presteskapet, kongefamilien og politikere.
Desember – Adventskalenderen Jul i Skomakergata sendes for første gang.

Programmer på NRK Fjernsynet 

 27. januar – Halvsju har premiere. Programmet er rettet mot barn og unge, og det blir værende på fjernsynets sendeplan frem til 1986.
 27. januar – Brødrene Dal og professor Drøvels hemmelighet, den første serien med Brødrene Dal, har premiere i programmet Halvsju.
17. april – Skallet, norsk tv-film basert på Sverre Udnæs' hørespill med samme navn fra 1977.. Dreiebok og regi er ved Odd Geir Sæther.
5. mai – For Norge, Kiæmpers Fødeland (engelsk tittel: To Norway, Home of Giants) sendes på NRK Fjernsynet. Programmet er Norges bidrag til Underholdningsfestivalen i Montreux samme år. Regissører er Johnny Bergh og Bjørn Sand, mens manus er skrevet av Knut Aunbu, Johnny Bergh, Bjørn Sand og Erik Søby.
8. september – Hjemme hos oss, norsk familierelatert komiserie (1979 og 1980).
15. september – Press, humorprogram med humortrioen KLM.
27. september – Videotek, norsk musikkprogram for ungdom (1979–1980).
21. oktober – Grenseland, norsk drama- og historieserie.
6. november – Fruen fra havet, norsk tv-film sendes som del av Fjernsynsteatret.
1.–24. desember – Jul i Skomakergata, norsk adventskalender for barn. Serien blir svært populær og sendes jevnlig i reprise de neste 20 årene.
25.–28. desember – Ridder Runde og hans kamp mot drager og baroner, norsk barne- og familieserie på fire episoder.

Fødsler i Norge 

 23. januar – Nils Jørgen Kaalstad, skuespiller (Lilyhammer, Vikingane) 
 20. april – Stian Barsnes-Simonsen, programleder og skuespiller (Hotel Cæsar, MGPjr)
15. mai – Gaute Grøtta Grav, realitydeltaker og programleder
 27. mai – Isabella Martinsen, tv-værmelder
25. juni – Haddy Njie, programleder
 14. juli – Peter Svaar, journalist 
 6. august – Erik Ferguson, skuespiller (Familiesagaen De syv søstre)
7. august – Håvard Paulsen, norsk skuespiller og programleder

TV-året i verden

Hendelser i verden 

 Januar – I Vest-Tyskland vekker den amerikanske dramaserien Holocaust enorm oppsikt når den sendes på tysk fjernsyn. Over 60 000 mennesker ringer inn til tysk fjernsyn, og en rekke diskusjonsprogrammer følger i seriens kjølvann. Serien blir trolig også en medvirkende årsak til at den tyske foreldelsesfristen for naziforbrytelser samme år utvidet til livstid. 
 19. mars – C-SPAN starter sendinger. Kanalen er en amerikansk kringkastingsstasjon som er viet til kontinuerlig dekning av offentlige myndigheter og begivenheter.
 15. desember – Rai 3, Rais tredje tv-kanal, starter sendinger i Italia.

Premierer i verden 

3. januar – Gåten på Afroditeøya, britisk krimserie på BBC.
26. januar – The Dukes of Hazzard, amerikansk tv-serie på CBS (1979–1985)
18. februar – Antiques Roadshow, britisk tv-program på BBC (1979–)
3. august – Allsång på Skansen sendes for første gang på svensk fjernsyn. Arrangementet ble første gang arrangert i 1935, men dette er første gang det vises på tv.
25. august – Hart to Hart, norsk tittel Par i hjerter, amerikansk krimserie.
25. september – Trapper John, M.D., amerikansk tv-serie og spinoff fra filmen og TV-serien M*A*S*H.
 30. september – Født på solsiden (orig: To the Manor Born), britisk komiserie på BBC1. Handlingen i serien er lagt til en godseiendom på den engelske landsbygden.
8. november – Det amerikanske aktualitetsmagasinet Nightline debuterer på ABC som et spesialprogram kalt The Iran Crisis–America Held Hostage. Året etter starter aktualitetsmagasinet opp med regulære sendinger.
27. desember – Knots Landing, amerikansk såpeopera på CBS (1979–1993)

Konkurranser og priser 

 17. februar – svenske Melodifestivalen arrangeres i Stockholm. Ted Gärdestad vinner med melodien «Satellit».
 11.–13. januar – Italienske Sanremo-festivalen arrangeres i Sanremo. Vinner blir Mino Vergnaghi med sangen «Amare».
 31. mars – Eurovision Song Contest 1979 arrangeres i Jerusalem i Israel. Vertsnasjonen vinner på hjemmebane med sangen «Hallelujah», fremført av Gali Atari og gruppen Milk and Honey. Norge blir nummer 11 av 19.

Fødsler i verden 

 7. juni – Julie Berthelsen, dansk sanger og programleder

Referanser

Eksterne lenker 
 

 tv-året 1979
 tv-året 1979